กรุงศรีฯแจกทองคำ ขยายสินเชื่อบุคคล
กรุงศรีฯ ตั้งเป้าขยายฐานลูกค้าบัญชีเงินเดือนเพิ่ม 10% อัดแคมเปญดึงใช้สินเชื่อบุคคลเพิ่ม
1 เม.ย. 2560

โพสต์ทูเดย์ - กรุงศรีฯ ตั้งเป้าขยายฐานลูกค้าบัญชีเงินเดือนเพิ่ม 10% อัดแคมเปญดึงใช้สินเชื่อบุคคลเพิ่มนายพงษ์อนันต์ ธณัติไตร ประธานคณะเจ้าหน้าที่ด้านธุรกิจลูกค้ารายย่อยและเครือข่ายการขาย ธนาคารกรุงศรีอยุธยา เปิดเผยว่า ปีนี้ธนาคารจะให้ความสำคัญกับลูกค้าบัญชีเงินเดือนมากขึ้น ตั้งเป้าขยายฐานลูกค้าบุคคลที่ใช้บัญชีเงินเดือนผ่านธนาคารในปีนี้ไม่ต่ำกว่า 10% ด้วยการจัดแคมเปญต่างๆ เพื่อส่งเสริมการตลาด เนื่องจากลูกค้ากลุ่มนี้จะใช้ธนาคารที่มีการเดินบัญชีเงินเดือนเป็นธนาคารหลัก“ลูกค้ากลุ่มนี้เป็นกลุ่มที่มีคุณภาพและมีอัตราเฉลี่ยการใช้บริการมากกว่ากลุ่มที่ไม่มีเงินเดือนผ่านธนาคาร ทำให้ธนาคารมีโอกาสในการนำเสนอผลิตภัณฑ์และบริการต่างๆ อันเป็นการขยายฐานลูกค้าการขายข้ามผลิตภัณฑ์อีกด้วย” นายพงษ์อนันต์ กล่าวทั้งนี้ ในครึ่งแรกของปีนี้ธนาคารได้จัดแคมเปญแจกทองให้ลูกค้าที่มีเงินเดือนผ่านธนาคารกรุงศรีอยุธยา ทั้งที่เป็นลูกค้าปัจจุบันและลูกค้าใหม่จะได้รับสิทธิลุ้นรับสร้อยคอทองคำหนัก 50 สตางค์ จำนวน 100 รางวัล เมื่อสมัครใช้ผลิตภัณฑ์ หรือบริการทางการเงินของกรุงศรี เช่น บัตรกรุงศรีเดบิตชิปการ์ด (ยกเว้นบัตรกรุงศรีเดบิต OPD และบัตรกรุงศรีเดบิตที่ผูกบัญชีเงินเดือน) บริการกรุงศรี พร้อมเพย์ บริการกรุงศรีโมบายแอพ สินเชื่อบุคคล ที่ได้รับอนุมัติภายในวันที่ 30 มิ.ย.นี้ และสินเชื่อยานยนต์ที่ได้รับการอนุมัติภายในวันที่ 30 มิ.ย. ยกเว้นสินเชื่อรถจักรยานยนต์ เป็นต้น